《厌金杯　吴山雪望》
清代·沈谦

山接荒城，沙昏断浦。倚危栏、江天欲暮。六花纷绕，扑面更沾衣，难挥去。

似我离情最苦。

兽烟不断，貂锦添寒，恰又是、潮生风怒。素车白马，人道子胥魂，公莫舞。

一醉愁销万古。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。